CELEX: 62008CA0440
Language: sk
Date: 2010-03-18 00:00:00
Title: Vec C-440/08: Rozsudok Súdneho dvora (prvá komora) z  18. marca 2010 (návrh na začatie prejudiciálneho konania, ktorý podal Hoge Raad der Nederlanden — Holandsko) — F. Gielen/Staatssecretaris van Financiën (Priame dane — Článok 43 ES — Daňovník nerezident — Podnikateľ — Právo na odpočet pre samostatne zárobkovo činné osoby — Kritérium počtu hodín — Diskriminácia medzi daňovníkmi rezidentmi a nerezidentmi — Voľba rovnakého zaobchádzania)

22.5.2010   
            
            
               SK
            
            
               Úradný vestník Európskej únie
            
            
               C 134/6
            
         Rozsudok Súdneho dvora (prvá komora) z 18. marca 2010 (návrh na začatie prejudiciálneho konania, ktorý podal Hoge Raad der Nederlanden — Holandsko) — F. Gielen/Staatssecretaris van Financiën
   (Vec C-440/08) (1)
   
   (Priame dane - Článok 43 ES - Daňovník nerezident - Podnikateľ - Právo na odpočet pre samostatne zárobkovo činné osoby - Kritérium počtu hodín - Diskriminácia medzi daňovníkmi rezidentmi a nerezidentmi - Voľba rovnakého zaobchádzania)
   2010/C 134/09
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hoge Raad der Nederlanden
   
      Účastníci konania pred vnútroštátnym súdom
   
   
      Žalobca: F. Gielen
   
      Žalovaný: Staatssecretaris van Financiën
   
      Predmet veci
   
   Návrh na začatie prejudiciálneho konania — Hoge Raad der Nederlanden den Haag — Výklad článku 43 ES — Vnútroštátna právna úprava poskytujúca samostatným zárobkovo činným osobám právo odpočítať zo svojho zisku paušálnu sumu pod podmienkou, že za kalendárny rok v prospech podniku odpracovali minimálne 1 225 hodín — Nezohľadnenie hodín odpracovaných v prospech podniku so sídlom v inom členskom štáte výlučne v prípade daňovníka nerezidenta
   
      Výrok rozsudku
   
   Článok 49 ZFEÚ bráni takej vnútroštátnej právnej úprave, ktorá má, pokiaľ ide o poskytnutie daňového zvýhodnenia, akým je odpočet pre samostatne zárobkovo činné osoby dotknutý vo veci samej, diskriminačné účinky voči daňovníkom nerezidentom, a to aj v prípade, že si títo daňovníci môžu, pokiaľ ide o toto zvýhodnenie, zvoliť režim uplatňujúci sa na daňovníkov rezidentov.
   
      (1)  Ú. v. EÚ C 327, 20.12.2008.